Die Suid-Afrikaanse agentskap vir maatskaplike sekerheid (Sassa) sê die dienste by sy kantoor in Bellville in Kaapstad se noordelike voorstede het hervat en is terug na normaal.
Honderde mense het Vrydag in afwagting van die minister se besoek buite die Sassa-kantoor saamgedrom in opstand teen ongeskiktheidstoelae wat verval en gestaak is, asook weens ’n hoë aanvraag vir dienste.
Zulu het tevergeefs probeer pleit dat mense ’n veilige afstand moet handhaaf, waarna die polisie ’n waterkanon gebruik het om mense uiteen te jaag.
Sassa sê dat hulle tydens die minister se besoek geen inligting oor enige sterftes by die Sassa-kantoor in Bellville ontvang het nie, wat in teenstelling is met mediaberigte.